ຄວາມເຄັ່ງຕຶງໃນແຫຼມເກົາຫຼີ
ເກົາຫຼີເໜືອຂູ່ຈະຕອບໂຕ້ ຖ້າເກົາຫຼີໃຕ້ ຫາກທໍາການຊ້ອມລົບ ໃຊ້ລູກປືນແທ້
ເກົາຫຼີເໜືອຂູ່ວ່າ ຈະທຳການຕອບໂຕ້ຖ້າເກົາຫຼີໃຕ້ຫາກຍັງ ດຳເນີນການ ຕາມແຜນການຊ້ອມລົບໃຊ້ລູກປືນແທ້ ຈາກ ເກາະທີ່ຕັ້ງຢູ່ໃນເຂດແນວໜ້າທີ່ເກົາຫຼີເໜືອໄດ້ລະດົມຍິງປືນ ໃຫຍ່ໃສ່ ໃນເດືອນແລ້ວນີ້ ກອງທັບເກົາຫຼີເໜືອ ກ່າວໃນຖະແຫຼງການສະບັບນຶ່ງ ທີ່ ພິມເຜີຍແຜ່ໂດຍ ອົງການຂ່າວສູນກາງຂອງທາງການເກົາ ຫຼີເໜືອ ໃນວັນສຸກມື້ນີ້ວ່າ ຄວາມເຂັ້ມຂຸ້ນ ແລະລັດສະໝີ ຂອງປະສິດທິພາບໃນການຍິງ ແມ່ນຈະຮ້າຍແຮງກວ່າໃນ ວັນທີ 23 ພະຈິກ ເວລາເກົາຫຼີເໜືອຍິງປືນໃຫຍ່ໃສ່ເກາະ Yeongpyeong ທີ່ເຮັດໃຫ້ມີຜູ້ເສຍຊີວິດ 4 ຄົນນັ້ນ ເກົາຫຼີໃຕ້ປະກາດໃນວັນພະຫັດວານນີ້ວ່າ ຕົນຈະທຳການຊ້ອມລົບທີ່ໃຊ້ລູກປືນແທ້ ເປັນ ເວລານຶ່ງມື້ທີ່ເກາະ Yeongpyeong ລະຫວ່າງວັນເສົາຫາວັນອັງຄານຈະມາ ຂຶ້ນຢູ່ນຳ ສະພາບດິນຟ້າອາກາດ